7) Kinnig a rit un danvez-kannad a-enep hini UDB e 5vet pastell-vro ar Mor-Bihan (An Oriant). Disheñvel eo ho choantoù pe ar modoù stourm a ginnigit ? Ne vefe ket bet talvoudus sevel ul  strollad boutin evit an dilennadegoù-mañ ? Neus ket a enebiezh gant Strollad Breizh ouzh UDB. Doujañs hon eus e-keñver izili UDB goude ma soñjomp ez eont war un hent dall o vezañ dalchmat tamm pe damm da heul ar PS. Laouen e vijemp bet o kemer perzh en ur strollad boutin evit an dilennadegoù-mañ. Bez ez eus eus ar strollad-mañ e gwirionez: Pobloù ha Rannvroioù Kengred eo (Régions et peuples solidaires) ma kaver strolladoù kevatal ouzh Strollad Breizh ennañ. E Breizh emañ UDB ha Frankiz Breizh ennañ.  Goulennet en deus Strollad Breizh emezelañ e Pobloù ha Rannvroioù Kengred met he veto a-enep he deus lakaet UDB. Aon he doa UDB reiñ re a blas dur strollad nevez. Neus tamm gweneg ebet digant ar Stad evit Strollad Breizh ha ne vo ket archant gant ar mouezhioù a vo deomp peogwir e rank ur strollad kinnig 50 danvez-kannad er chwechkorn a-bezh. Bez e vo 1,70 euro gant pep mouezh dastumet gant ar Re Chlas hag UDB ha se e-pad 5 bloavezh. Un abeg eo he dije UDB nachet ouzh Strollad Breizh mont e-barzh Pobloù ha  Ranvroioù Kengred marteze. Ne ra forzh deomp a-benn ar fin. Un diforch a-bouez a zo etrezomp. Klask a ra Strollad Breizh unaniñ ar stourmerien ha pa vefent eus an tu dehou kreiz pe eus an tu kleiz kreiz. A-du omp evit reiñ muioch a frankizoù da embregañ, gant ma vo kavet ur chempouez reizh ha poellek etre an embregerezhioù hag al labourerien. Nomp ket frankizourien evit-se, tamm ebet, hag ur programm sokial kreñv hon eus da ginnig dar Vretoned ! Hon emzalch politikel neo ket hini « na ruz na gwenn,  breizhat hepken » a oa bet gwechall. Anavezout a reomp e vez interestoù disheñvel etre an dud. Rannañ ar vuhez bolitikel hervez an tu-dehou pe an tu-kleiz, evit poentoù  zo, a zo reizh. Hogen, keit ha ma ne vo ket frankiz a-walch gant ar Vretoned ez eo didalvez en em rannañ evit mont da heuliañ ar strolladoù gall.